Arkivsak-dok. 182 - 15 

Saksbehandler: Ingunn O. Bjerkelo

Behandles av: Møtedato:

Sandnes Eiendomsselskap KF 16.12.2015

**STATUSRAPPORT, NY HOVEDBRANNSTASJON MED ØYEBLIKKELIG HJELP, LEGEVAKT OG AMBULANSESENTRAL**

**Saken gjelder:**

I denne saken legges frem status for prosjektet ny hovedbrannstasjon med øyeblikkelig hjelp, legevakt og ambulansesentral vedtatt gjennom økonomiplan og oppdrag gitt av rådmannen.

**Status:**

**Generelt**

* Prosjekt: 4002501, 10014, 10013 og 10016
* Prosjektansvarlig: Ingunn O Bjerkelo
* Prosjektleder: Jon Aarrestad, Epcon AS
* Arbeidsomfang: BRA 12 674 m2
* Entrepriseform: Modifisert totalentreprise
* Reguleringsstatus: Reg.plan nr. 2014108, sluttbehandlet feb. 2015.
* Godkjent budsjett: 520,5 mill kr (K0)
* Dagmultbelagte frister:

Det er lagt inn dagmulktbelagte frister i konkurransegrunnlaget for totalentreprisen:

* Sluttfrist
* Ved råbygg i henhold til omforent framdriftsplan
* Tett bygg i henhold til omforent framdriftsplan
* Frist for overlevering av FDV-dokumentasjon

Byggeriet er inndelt i 5 byggetrinn:

Trinn 1 Legevakt og øyeblikkelig hjelp

Trinn 2 Gymsal og ambulansesentral, 110-sentral

Trinn 3 Vognhall, kontorer og hotelldel

Trinn 4 Vaskehall

Trinn 5 Utendørsområde

**Plan**

* IG-søknad graving april 2015 - gitt
* Tekniske planer april 2015 – delt opp iht. framdrift i prosjektering, skiltplan gjenstår
* Utbyggingsavtale april 2015 - inngått
* Markering første spadetak mai 2015 - utført
* Oppstart gravearbeidene mai 2015 - utført
* Oppstart elementmontasje november 2015 - igangsatt
* Oppstart utarbeidelse av husleiekontrakter høsten 2015 – igangsatt
* Overlevert bygg februar 2017
* Prøvedrift tekniske anlegg 1 år fram til februar 2018

**HMS**

* Det er engasjert SHA-koordinator for både prosjekteringsfasen og gjennomføringsfasen via rammeavtale med Epcon AS.
* Vernerunder gjennomføres hver 14. dag i byggefasen.
* HMS-plan er utarbeidet og gjennomgått.
* Totalentreprenør har utarbeidet personlige sikkerhetsinstruks som hver deltaker i prosjektet må lese og signere når de ankommer byggeplass.

|  |  |  |  |
| --- | --- | --- | --- |
| **Status hendelser i prosjektet:** | | | |
|  | Siden forrige rapportering | Totalt  i år | Totalt kontrakt |
| Vernerunder | 4 | 10 | 10 |
| HMS info møter (ref. [Forskriftskrav](http://lovdata.no/dokument/SF/forskrift/2011-12-06-1355#KAPITTEL_9)) | 0 | 0 | 0 |
| RUH | 1 | 4 | 4 |
| RUK | 2 | 3 | 3 |
| SJA | 0 | 2 | 2 |
| Personskade totalentreprenør | 0 | 1 | 1 |
| Personskade Underentreprenør | 0 | 0 | 0 |
| Personskade Innleid | 0 | 0 | 0 |
| Fraværsskade totalentreprenør | 0 | 0 | 0 |
| Skader alternativt arbeid | 0 | 0 | 0 |

**Risiko**

* Grunnarbeid nær gassledning og høyspentkabler
* Transport og montasje av svært lang og tung last (dragere på inntil 20m og betongelementer)
* Arbeid i høyden, det skal monteres glasstak 10 m over gulv

**Framdrift/ pågående aktiviteter**

* Entreprenørs bemanning i november:

|  |  |  |
| --- | --- | --- |
| Firma | Entreprise | Bemanning |
| Kruse Smith as | Administrasjon | 5 |
| Kruse Smith as | Betongarbeider | 5 |
| Risa | Grunnarbeider | 4 |
| Apply TB | Rørlegger | 3 |
| Apply TB | Ventilasjon | 1 |
| Apply TB | Elektro | 1 |
| Elementmontasje Vest | Prefabrikerte betongelementer | 5 |
| Sum bemanning: |  | 24 |

* Totalentreprenør har varslet framdriftskonsekvenser pga. omprosjektering på 3-5 uker. Det er fremdeles usikkerhet knyttet til om dette kan innhentes igjen i byggeperioden eller om sluttdato forskyves. Framdriftsplan vil bli revidert for å kartlegge konsekvenser av forsinkelsene, dette arbeidet pågår.
* Sandnes Eiendomsselskap KF har signert og oversendt avtale mellom Sandnes Eiendomsselskap KF og Sandnes kommune, Bymiljø for drenering av vannkummer som ligger inne på tomten.
* Venter på tegninger av snøsmelteanlegg i utrykningstrase over gs-vei slik at skriftlig avtale kan oversendes Sandnes kommune, Bymiljø.
* Avklaring av inventar legges fram i egen sak.
* Avklaring av nødnett pågår. Det ble innkalt til møte med de ulike direktoratene for nødnett, henholdsvis HDO (helse) og BDO/DNK (brann). Kun HDO stilte. Det er behov for tidlig avklaring av behov for leverandører, kabelbehov, plassbehov, radiodekning i bygget mv. slik at en slipper eventuelle ekstraarbeider knyttet til de to direktoratenes installasjoner senere som kan gi økte kostnader og estetisk ugreie løsninger. Brukerne er sterkt involvert her.
* Avklaring av fasadeplater pågår, valg blir gjort før jul.
* Arkitekt utarbeider fargekonsept for bygget, dette blir presentert for brukerne som får uttalerett, men endelig avgjørelse blir gjort av byggherre i samråd med prosjektadministrasjon.
* Detaljprosjektering pågår, ulik framdrift i de ulike byggetrinnene.
* Entreprenørs arkitekt er engasjert for å utarbeide inventarplaner for bygget. Disse vil bli lagt som grunnlag for anskaffelse av inventar.
* Avklaring av romnummerering pågår. Bygget er komplekst og det vil ventelig bli delt inn i bygg A, B, C og D med tilhørende numerisk etasje- og romnummering.
* Montasje av betongelementer i byggetrinn 1 pågår (bygg 3 og mellombygg).
* Montasje av stål i byggetrinn 1
* Legging av bunnledninger i byggetrinn 2
* Støping av gulv på grunn i byggetrinn 2
* Støping av fundamenter og ringmurer i byggetrinn 2
* Skiltplan er under utarbeidelse. Nødvendig avklaring av skilting av vei gjennom eiendommen samt adresse for bygget og dertil eventuelle adresseendringer som skal skiltes for naboeiendommene er etterspurt hos Sandnes kommune.
* Avklaring av løsning for intensivbelysning og kobling mot gatelysnett er utført.
* 18. desember deltar en sammen med Rogaland brann- og redning IKS og SVV på en befaring for å se på utbyggingsplanene til SVV. Framdrift av disse vil være et tema.
* Det avholdes et møte mellom representant for byplan, engasjer konsulent for trafikktelling og prosjektadministrasjon 7. desember for å avklare forutsetninger som legges til grunn for vurderinger ift. trafikk. Dagens situasjon er knyttet opp mot at fylkesveiene treffes i et T-kryss mens framtidig løsning vil gi en rundkjøringsløsning. Disse to løsningene gir i følge konsulent svært ulikt trafikkmønster.

**Kostnader:**

Prosjektet blir delt i fire separate prosjekt det føres egne byggeregnskap for. Inndeling er basert på areal. Løsningen er godkjent av Skatt Vest:

* Legevakt og øyeblikkelig hjelpetilbud, intern del for Sandnes kommune
* Legevakt og øyeblikkelig hjelpetilbud, ekstern del for Gjesdal, Time og Klepp
* Hovedbrannstasjon
* Ambulansesentral

Det er bevilget 520,5 mill kr til prosjektet gjennom vedtatt K2. Dette innbefatter kjøp av tomt og regulering av tomten. Prosjektet vil kunne gjennomføres innenfor budsjettramme.

Det er meldt inn endringer fra totalentreprenør, disse behandles fortløpende av prosjektadministrasjon. Det avholdes periodiske byggherremøter der bl.a. endringer tas opp.

**Diverse**

Utbyggingsavtale foreligger, men det er ikke mottatt faktura på bidrag det er stilt krav om i avtalen enda.

Prosjektet kan per desember 2015 gjennomføres innen kostnadsrammen.

Det er knyttet usikkerhet til ferdigstillingstidspunkt, foreløpig 3-5 uker forsinkelse i prosjektet, men det blir gjort vurderinger om hele eller deler av arbeidet kan hentes inn i byggeperioden.

Innhold, antall sengerom redusert fra 20-17, tidligere rapportert i sak 160-15.

**Forslag til vedtak:**

* Saken tas til orientering

Sandnes Eiendomsselskap KF, 09.12.2015

Torbjørn Sterri

Daglig leder